b'\n_START_ARTICLE_\nNicolas Racot de Grandval\n_START_PARAGRAPH_\nNicolas Racot de Grandval (1676 Pariisi \xe2\x80\x93 16. marraskuuta 1753 Pariisi) oli ranskalainen s\xc3\xa4velt\xc3\xa4j\xc3\xa4, cembalisti ja n\xc3\xa4ytelm\xc3\xa4kirjailija._NEWLINE_H\xc3\xa4nen vanhempansa olivat n\xc3\xa4yttelij\xc3\xa4 ja taidemaalari Daniel Racot de Grandval sek\xc3\xa4 t\xc3\xa4m\xc3\xa4n puoliso Marguerite Poirier. Jo nuorella i\xc3\xa4ll\xc3\xa4\xc3\xa4n Nicolas Racot de Grandval liittyi kierteleviin n\xc3\xa4yttelij\xc3\xa4seurueisiin ja asettui kuitenkin my\xc3\xb6hemmin Pariisiin. Siell\xc3\xa4 h\xc3\xa4n liittyi Dancourt\xe2\x80\x99in eli Floren Cartonin n\xc3\xa4yttelij\xc3\xa4seurueeseen ja Com\xc3\xa9die-Fran\xc3\xa7aise teatteriin. Samaan aikaan h\xc3\xa4n s\xc3\xa4esti cembalolla useita viihteellisi\xc3\xa4 n\xc3\xa4yt\xc3\xb6ksi\xc3\xa4 ja balettiesityksi\xc3\xa4 vuosien 1695 ja 1696 v\xc3\xa4lisen\xc3\xa4 aikana Versaillesissa._NEWLINE_H\xc3\xa4n kirjoitti musiikin lukuisiin iloluonteisiin teatteriesityksiin ja n\xc3\xa4ytelmiin, eritoten n\xc3\xa4in Dancourt\xe2\x80\x99in ja Legrandin seurueissa ollessaan._NEWLINE_H\xc3\xa4nest\xc3\xa4 tuli my\xc3\xb6s urkuri Saint-Eustachen kirkkoon Pariisissa._NEWLINE_Useiden n\xc3\xa4ytelmien lis\xc3\xa4ksi h\xc3\xa4nen tuotantoonsa kuuluu my\xc3\xb6s jossain m\xc3\xa4\xc3\xa4rin ilottelevia komedioita kuten esimerkiksi \xc2\xab\xc2\xa0Le Pot de chambre cass\xc3\xa9\xe2\x80\x9d (S\xc3\xa4rkynyt potta), jota usein mainitaan h\xc3\xa4nen poikansa teokseksi. H\xc3\xa4n my\xc3\xb6s teki almanakan vuoden 1745 sananlaskuista nimimerkill\xc3\xa4 \xc2\xabCartouchivandeck\xc2\xbb._NEWLINE_Nicolas Racot de Grandvalin poika Charles-Fran\xc3\xa7ois oli my\xc3\xb6s n\xc3\xa4yttelij\xc3\xa4 ja n\xc3\xa4ytelm\xc3\xa4kirjailija.'